[Foto’s] Sewe sterf in Limpopo-ongelukFoto van die ongeluk naby Ysterberg buite Polokwane in Limpopo op 4 Maart 2017 (Foto: Gordon Horn; verskaf aan Maroela Media) “Die bestuurder van ŉ BMW, wat van Pretoria na Polokwane op pad was, het vermoedelik beheer verloor oor sy motor en reg van voor met ŉ taxi gebots wat van Polokwane op pad was na Pretoria,” het lt.kol. Moatshe Ngoepe, woordvoerder van die polisie, gesê. Die twee bestuurders van die voertuie en vier passasiers is op die toneel dood. Die sewende persoon is op pad na die hospitaal oorlede, het Ngoepe bygevoeg. Die ander passasiers is met ernstige beserings na die hospitaal geneem. Die geslag en ouderdomme van die oorledenes, en getal beseerdes is nog nie bevestig nie. Die oorsaak van die ongeluk is nie bekend nie. Ngoepe het Sondagoggend gesê die polisie sukkel steeds om al die oorledenes te identifiseer, omdat albei bestuurders oorlede is. “Sodra van die beseerdes aangesterk het, sal hulle ons in die verband kan bystaan,” het hy verduidelik. “Ons neem ook vingerafdrukke om seker te maak dat almal uitgeken word.”